Diari Oficial de la Generalitat Valenciana


Sumari del DOGV 6284, del 08-06-2010 (2010/6213)

Extracte de resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana l'Om, Fundació Aro de la Comunitat Valenciana, Fundació Benèfica de la Comunitat Valenciana Mare de Déu d'Aigües Vives Enrique Viudes, Fundació per al Foment del Sector Tèxtil de la Comunitat Valenciana, Fundació Fernando Soria de la Comunitat Valenciana, i Fundació de la Comunitat Valenciana Observatori Valencià del Canvi Climàtic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6213


Data del document
:   21-05-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Extracte de resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana l'Om, Fundació Aro de la Comunitat Valenciana, Fundació Benèfica de la Comunitat Valenciana Mare de Déu d'Aigües Vives Enrique Viudes, Fundació per al Foment del Sector Tèxtil de la Comunitat Valenciana, Fundació Fernando Soria de la Comunitat Valenciana, i Fundació de la Comunitat Valenciana Observatori Valencià del Canvi Climàtic. [2010/6213]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de 8 de març de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació de la Comunitat Valenciana l'Om, amb el número 529 V i es va classificar de caràcter de foment de l'economia social. El seu domicili radicarà Aras de los Olmos, carrer Placeta, núm. 7, codi postal 46501.  
D'acord amb l'article 6 dels seus Estatuts, relatiu als Fins i activitats:   
La Fundació té com a objecte l'estudi, la recuperació, la promoció i el desenrotllament de qualsevol tipus d'actuacions que afavorisquen el creixement socioeconòmic de la població d'Aras de los Olmos, i enfortir les bases per al seu desenrotllament en el medi rural, a través de les següents formes d'actuació:   
Realització de projectes de protecció, recuperació i manteniment dels recursos mediambientals de la població.   
Realització de cursos, projectes de divulgació i de recuperació del patrimoni històric amb especial atenció de l'herència vinculada a la cultura rural.   
Realització de projectes per a la creació d'ocupació i de millora de les condicions de vida dels habitants del municipi.   
Gestió i desenrotllament de projectes i serveis de benestar social, dirigits a les persones majors i dependents de la població.   
Realització i gestió de projectes de desenrotllament social i cultural.   
Gestió d'activitats i de projectes de promoció del turisme i millora de la imatge exterior del municipi.   
Gestió de serveis i activitats per a la incorporació dels habitants del municipi a les Noves Tecnologies.   
Correspon al Patronat de la Fundació, determinar la manera per a complir amb els fins enumerats en aquest article. Les prestacions de la Fundació es donaran de manera no lucrativa.  
Seran potencials beneficiaris de la Fundació el conjunt dels habitants d'Aras de los Olmos, així com la resta de persones residents o vinculades familiarment o històricament amb la població.   
La Fundació concedirà amb criteris d'imparcialitat, d'objectivitat i de no discriminació els seus beneficis a les persones o entitats que, reunint les condicions expressades abans, considere el Patronat que són legítims creditors d'aquests, d'acord amb les bases, normes o regles que s'establisquen per aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar les seues atribucions a persones o entitats determinades.  
Segon. Per Resolució de 10 de març de 2010, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Aro de la Comunitat Valenciana, amb el número 528V i classificar-la de caràcter d'assistència social i atenció a les persones en risc d'exclusió social. El seu domicili radicarà a Rafelbunyol, carrer Roll del Colmer, núm. 7, codi postal 46137.  
D'acord amb l'article 6 dels seus Estatuts, relatiu als Fins i activitats:   
La Fundació té com a objecte l'assistència i inclusió social, a persones marginades, com expresidiaris, exdrogoaddictes, minusvàlids i en general a qualsevol persona amb risc d'exclusió social. Assistència i formació a desocupats. Assistència social a persones de la tercera edat (pensionistes de qualsevol tipus). I en general assistència social i formació a persones, que per qualsevol motiu, tinguen risc d'exclusió social.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través d'alguna de les formes següents d'actuació:   
Cursos de formació professional.   
Cursos i xarrades, per a la formació en la incorporació a la vida social i laboral.   
Cursos per a l'ocupació de les persones de la tercera edat.   
Seran potencials beneficiaris de la Fundació totes les persones amb risc d'exclusió social i les denominades persones de la tercera edat. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de data 26 de març de 2010, de secretari autonòmic de Justícia de la Conselleria de Justícia i Administracions Públiques, per la qual s'acorda inscriure al Registre de Fundacions de la Comunitat Valenciana, la Fundació Benèfica de la Comunitat Valenciana Mare de Déu d'Aigües Vives Enric Viudes, amb el número 527V i classificar-la de caràcter d'assistència social. El seu domicili radicarà a Carcaixent, carrer Sant Gaietà, s/n (el dit edifici forma part de l'edifici amb façana al carrer Sant Roc, núm. 20.)  
D'acord amb l'article 6 dels seus Estatuts, relatiu als fins i activitats:   
La Fundació té com a objecte pal·liar la pobresa al món, i, en concret: atendre les necessitats dels pobres assistits per les Missions Catòliques; atendre els pobres de Carcaixent; i atendre els pobres de la resta d'Espanya i del món.   
També té com a objecte atendre feligresos de les parròquies de Carcaixent, les de La Barraca d'Aigües Vives i Cogullada.   
I, finalment, té també per objecte encarregar misses en sufragi de l'ànima del testador i de la seua esposa senyora Presentació España Piera, pares i la resta de familiars.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través de les activitats següents:   
Apadrinar projectes de cooperació d'organitzacions no governamentals, amb els criteris de rigor i d'extrema vigilància.   
Sol·licitar la celebració de trenta-sis misses anuals, en sufragi de l'ànima del senyor Enrique Viudes Hernández, la seua esposa senyora Presentació Espanya Piera, pares i la resta de família.   
Desenrotllar al local del carrer de San Francisco, 24 de Carcaixent, obres socials i religioses."   
Seran potencials beneficiaris de la Fundació: les persones pobres ateses per les missions catòliques; els pobres de Carcaixent i de la resta d'Espanya atesos per organitzacions no governamentals amb preferència les d'ideari catòlic, i els feligresos pertanyents a les parròquies de la ciutat de Carcaixent, les de la Barraca d'Aigües Vives i Cogullada.   
La Fundació atorgarà amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada."  
Quart. Per Resolució de data 16 d'abril de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació per al Foment del Sector Tèxtil de la Comunitat Valenciana, amb el número 530 V i es va classificar de caràcter de desenrotllament tecnològic i foment de l'economia. El seu domicili radicarà a Ontinyent, carrer Els Telers, número 20.  
D'acord amb l'article 6 dels seus Estatuts, relatiu als fins i activitats, la Fundació té com a fins:  
L'organització, promoció i desenrotllament del cluster tèxtil valencià i la seua cooperació amb altres espanyols o estrangers.  
La innovació en productes, processos, materials, etc., entre ells els materials flexibles.  
La participació en processos internacionals de desenrotllament, impuls i adaptació al canvi del tèxtil.  
La gestió del coneixement relacionat amb el sector.  
La dinamització del sector afavorint la formació, la innovació, la internacionalització i la cooperació.  
La cooperació publicoprivada en benefici del sector.  
La promoció d'activitats del sector, canalització d'ajudes públiques i privades; impuls de plans de millora de la competitivitat, la internacionalització i la cooperació entre les empreses del sector, així com la realització d'activitats de formació, difusió i suport en benefici de les empreses del sector.  
L'articulació d'acords en aquest sentit amb altres organitzacions ja siguen semblants o amb propòsits convergents.  
Qualsevol altra activitat lícita dirigida a potenciar el desenrotllament del sector.  
Correspon al Patronat de la Fundació determinar el mode en què s'hauran de complir els fins enumerats en aquest article.  
El desenrotllament dels fins de la Fundació s'efectuarà a través d'alguna de les formes següents d'actuació: pels seus mitjans o en cooperació amb altres entitats i organitzacions (incloses les administracions públiques) i obtenir la col·laboració de l'oferta tècnica del mercat. Les activitats en què poden concretar-se els dits fins seran, sense afany exhaustiu, entre altres:  
La realització i difusió d'estudis, investigacions i informes sobre la gestió empresarial i el sector.  
La canalització de propostes del sector obtingudes mitjançant enquestes, panells, sessions exploradores i la resta de mitjans participatius.  
La subscripció de qualsevol tipus d'acords i convenis amb les administracions públiques per a aquests fins, etc.  
Seran beneficiaris de les activitats derivades dels seus fins, les empreses del sector tèxtil i el seu entorn i aquelles que componen la cadena de valor del sector així com les organitzacions, associacions, instituts, associacions i la resta d'entitats que presten serveis al sector i a les empreses de la Comunitat Valenciana.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
En els casos de necessària concreció i personalització de beneficiaris de les seues activitats, la individualització serà decidida pel Patronat de la Fundació i haurà de resultar idònia atenent els fins de la Fundació i les característiques dels beneficiaris. La decisió es basarà en criteris objectius, democràtics i equitatius.  
Ningú no podrà al·legar davant de la Fundació, dret preferent a gaudir els seus beneficis, ni imposar la seua atribució a persona o entitat determinada.  
Cinqué. Per Resolució de data 3 de maig de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, l'entitat denominada Fundació Fernando Soria de la Comunitat Valenciana, amb el número 188 A i es va classificar de caràcter cultural. El seu domicili radicarà a Sant Joan d'Alacant, avinguda Jaume I, 27-4t A.  
La Fundació té com a objecte segons l'article 6 estatutari, el manteniment i difusió de l'obra de Fernando Soria, en especial de l'existència d'un museu amb la seua obra, les cessions temporals a altres museus i la itinerància de l'obra per a la seua major difusió.  
Correspon al Patronat de la Fundació determinar el mode en què s'hauran de complir els fins enumerats en aquest article.  
La Fundació, per a la consecució dels seus fins, pot realitzar les activitats següents:  
Exposició permanent o itinerant de la pintura cedida temporalment a la Fundació o de propietat d'aquesta.  
Catalogació de tota l'obra de Fernando Soria.  
Conservació de l'obra de Fernando Soria.  
Estudi de la vida i obra de Fernando Soria.  
Qualsevol activitat que exercisca els fins de la Fundació.   
Seran potencials beneficiaris de la Fundació qualsevol ciutadà de la Comunitat Europea que ostente un interés o estiga relacionat amb l'objecte de la Fundació. L'elecció dels beneficiaris serà efectuada pel Patronat amb criteris d'imparcialitat, objectivitat i no discriminació, si bé es tindrà en consideració a l'efecte de poder mantindre una exposició permanent el caràcter privilegiat de l'Ajuntament de Sant Joan com a institució i com a municipi on exposar l'obra del Sr. Fernando Soria.  
Sisé. Per Resolució de data 17 de maig de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació de la Comunitat Valenciana Observatori Valencià del Canvi Climàtic.  
D'acord amb l'article 6 dels seus Estatuts, relatiu als Fins i activitats:   
La Fundació té com a objectius:  
- Promocionar activitats relacionades amb la qualitat mediambiental, les energies renovables i el canvi climàtic.  
- Contribuir al creixement sostenible i a la millora mediambiental de València.  
- Participar en tots aquells plans i/o projectes locals, nacionals i internacionals que perseguisquen la millora de la qualitat mediambiental i la lluita contra el canvi climàtic.  
- Fomentar i promoure trobades entre científics i professionals del sector.  
- Promoure el mecenatge mediambiental.  
- Qualsevol altra acció que contribuïsca a millorar la qualitat de vida dels habitants de València i a consolidar el benestar social en matèria mediambiental.   
- La Fundació desenrotllarà totes les activitats necessàries per al compliment del seu objecte fundacional, i en especial:   
- Difondre entre els ciutadans les bones pràctiques mediambientals.   
- Editar i difondre publicacions científiques.   
- Col·laborar amb altres institucions públiques i privades per a realitzar activitats de caràcter mediambiental.   
- Creació d'una base de dades que continga tots els aspectes relatius a la qualitat mediambiental i la lluita contra el canvi climàtic.  
València, 21 de maig de 2010.- El secretari autonòmic de Justícia: Jorge Cabré Rico.